Procesul verbal al şedinţei din data de 23.05.2017

Şedinţa a fost condusă de Manager General  Dr. Grasu Alis. 

D-na Manager General a prezentat situaţia statistică a transmiterii cazurilor şi completării fişelor prespitalicesti pe tablete în lunile martie şi aprilie 2017. A insistat pe utilizarea tabletei de către toate echipajele, şi completarea corectă până la final a fişei în aplicatia de resursă mobilă.


S-au dat liste la substaţii cu persoanele care nu şi-au completat declaraţiile cu numerele de telefon şi adresele personale. Până luni trebuie ca toţi cei aflaţi pe liste să predea declaraţiile.

S-au prezentat concluzii ale şedinţelor trimestriale şi au fost discutate diverse probleme administrative la nivelul substaţiilor. Se vor centraliza listele cu prezenţa personalului la aceste şedinţe şi în cazul celor care au absentat s-a cerut motivaţia neprezentării.


Opţiunile de gărzi se dau numai după ce aceastea se filtrează la nivel de substaţie.


Fiecare substaţie va primi liste cu neconformităţile ISO constatate, în vederea remedierii.


Au fost predate situaţiile consumului de medicamente şi materiale sanitare pe substaţii.


A fost analizată situaţia maşinilor aflate în service. S-a cerut încă o dată ca maşinile să nu plece în service cu dotările existente. Acestea vor rămâne în garaj, eventual vor fi puse pe maşinile de backup. Vor fi pregătite maşini de backup din cele mai vechi. Nu trebuie să mai existe întârzieri în ridicarea maşinilor reparate din service.


În atelierul propriu se află în prezent 14 maşini, au fost discutate problemele întâmpinate de angajaţii SABIF în urgentarea reparaţiei acestora.

S-a discutat stadiul achiziţiei de pantofi de uniformă.


Vor fi organizate cursuri de ALS. Substaţiile din Bucuresti vor face pregătirea în Staţia Centrală iar cele din Ilfov la substaţia Voluntari. Cursurile se adresează asistenţilor medicali şi se acordă credite.


S-a convenit că testarea hidrotermometrelor se va face la Farmacie, în seturi programate.

Dl.Peltecu Dan a prezentat un raport cu situaţia schimbării anvelopelor de iarnă. Termenul de schimbare este până săptămâna viitoare. 

Tot până săptămâna viitoare trebuie predate tabelul cu instruirea personalului la substaţii şi procesele verbale de control al ambulanţelor.


Şedinţa din data de 2 iunie va fi devansată pentru ziua de 30 mai.

Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.


Aşa cum s-a convenit pentru şedinţele săptămânale, au fost predate Directorului Medical de către fiecare microstaţie situaţiile STEMI, resuscitări şi intubări.


În finalul şedinţei caietele de control de la microstaţii au fost vizate de Managerul General. 
